proxectonos/corpus_dominio_legal_administrativo_tmp huggingface dataset:
RESOLUCIÓN do 1 de marzo de 2002 pola que se fai público o acordo plenario do día 1 de marzo de 2002 polo que se establece o número, distribución de asuntos e composición das seccións do Consello Consultivo de Galicia para o ano 2002.
CONSELLO CONSULTIVO DE GALICIA — III. OUTRAS DISPOSICIÓNS — 13/03/2002

De conformidade co establecido no artigo 18 do Decreto 287/1996, do 12 de xullo, polo que se aproba o Regulamento de organización e funcionamento do Consello Consultivo de Galicia, esta presidencia
RESOLVE:
Facer público o acordo plenario do 1 de marzo de 2002, do Consello Consultivo de Galicia, polo que se establecen o número, distribución de asuntos e composición das seccións do devandito consello para 2002, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia, e nos artigos 16 e 18 do seu Regulamento de organización e funcionamento, aprobado polo Decreto 287/1996, o Pleno do Consello Consultivo de Galicia, na súa reunión do día 1 de marzo de 2002,
ACORDA:
1. Establece-lo número e composición das seccións do Consello Consultivo de Galicia para o ano 2002 da forma seguinte:
Sección primeira:
Presidente: José Antonio García Caridad.
Vocais:
José Luis de la Torre Nieto.
Antonio Carro Fernández-Valmayor.
Pablo Moure Mariño.
Sección segunda:
Presidente: José Mª Gómez y Díaz-Castroverde.
Vocais:
Antonio Carro Fernández-Valmayor.
José Luis de la Torre Nieto.
2. Adistribución de asuntos entre elas efectuarase por quenda alternativa segundo a orde de entrada da solicitude de dictames.
3. Que, de acordo co parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 1 de marzo de 2002.
José Antonio García Caridad
Presidente do Consello Consultivo de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 25 de xaneiro de 2002, da Delegación Provincial da Coruña, pola que se dispón o depósito e a publicación, no Diario Oficial de Galicia, do calendario laboral do convenio colectivo de rematantes e serradoiros de madeira para 2002.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/03/2002

Visto o expediente do calendario laboral do convenio colectivo de rematantes e serradoiros de madeira para 2002, que tivo entrada nesta delegación provincial o día 22-1-2002, subscrito en representación da parte económica pola Asociación
Provincial de Rematantes y Aserradores de Madera (Apralco), e da parte social polas centrais sindicais UGT, CC.OO. e CIG o día 13-12-2001, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordena-lo depósito do citado acordo no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 25 de xaneiro de 2002.
P.S. (Decreto 161/2000, do 29 de xuño)
Ana María Lado Eiriz
Secretaria provincial da Coruña
Acta da comisión paritaria do convenio colectivo provincial da Coruña de rematantes e serradoiros.
Asistentes:
-Parte empresarial Apralco:
Benito García Sánchez.
Manuel Piñeiro Esperante.
Ramón Romero Quintáns.
-Parte sindical:
UGT:
Juan Carlos Tubío Redondo.
CC.OO.:
Aurora Iglesias Couselo.
CIG:
Vicente Moreira Sobrido.
Na cidade de Santiago de Compostela, ás dezaoito horas do día trece de decembro de dous mil, reúnese a comisión paritaria do convenio colectivo provincial de rematentes e serradoiros de madeira para, dando cumprimento ó pactado no artigo 18 do devandito convenio, confecciona-lo calendario laboral que rexerá desde o 1 de xaneiro do ano 2002 ata o 31 de decembro do mesmo ano.
Ámbalas partes proceden á confección do citado calendario. O texto figura anexo á presente acta.
E sen máis asuntos dos que tratar, levántase a sesión, sendo as dezanove horas da data enriba sinalada, asinando a conformidade a totalidade dos asistentes.
ORDE do 11 de marzo de 2002 pola que se outorga a consideración de edificio administrativo da Xunta de Galicia ós edificios de Pontevedra e Vigo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 13/03/2002

O Decreto 179/1997, do 10 de xullo, polo que se regula a coordinación nos edificios administrativos da Xunta de Galicia, na súa disposición adicional única faculta o conselleiro da Presidencia, Relacións Institucionais e Administración Pública para outorga-la consideración de edificios administrativos a aqueles recintos administrativos que se axusten ás condicións establecidas nel.
Como consecuencia da posta en funcionamento do novo edificio administrativo da Xunta de Galicia en Vigo, co obxeto de facer efectiva a necesaria coordinación administrativa naqueloutros onde estean situadas diversas dependencias da Administración autonómica nun mesmo edificio na provincia de Pontevedra, e co fin de intrumenta-lo mandato das disposicións establecidas no Decreto 179/1997, do 10 de xullo, faise necesario dispoñer dunha norma que lles outorgue a consideración de edificios administrativos da Xunta de Galicia.
Por todo isto, no exercicio da facultade establecida na disposición derradeira única do Decreto 179/1997, do 10 de xullo,
DISPOÑO:
Artigo único.
Para os efectos do previsto na disposición derradeira única do Decreto 179/1997, do 10 de xullo, polo que se regula a coordinación nos edificios administrativos da Xunta de Galicia, outórgase a consideración de edificio administrativo da Xunta de Galicia ós edificios actualmente sitos na rúa Benito Corbal, 47, de Pontevedra, e na praza da Estrela en Vigo.
Disposición adicional
Facúltase o delegado provincial da Consellería da Presidencia, Relacións Institucionais e Administración Pública para levar a efecto o disposto neste
decreto nos termos establecidos no Decreto 179/1997, do 10 de xullo, polo que se regula a coordinación nos edificios administrativos da Xunta de Galicia.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de marzo de 2002.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 11 de marzo de 2002 da comisión executiva do Consello da Cultura Galega.
CONSELLO DA CULTURA GALEGA — III. OUTRAS DISPOSICIÓNS — 15/03/2002

A causa do falecemento do Excmo. Sr. D. Carlos Casares Mouriño, presidente do Consello da Cultura Galega, a comisión executiva do Consello da Cultura Galega
ACORDA:
Que asuma, de forma provisional, a presidencia da institución Alfonso Zulueta de Haz, vicepresidente primeiro do Consello da Cultura Galega, de acordo coa Lei 8/1983, do 8 de xullo, do Consello da Cultura Galega, e do Decreto 237/2000, do 29 de setembro, polo que se aproba o regulamento da Lei do Consello da Cultura Galega.
Santiago de Compostela, 11 de marzo de 2002.
Alfonso Zulueta de HazRamón Castromil Ventureira
RubricadoRubricado
Henrique Monteagudo Romero
Rubricado
ORDE do 27 de febreiro de 2002 pola que se dan instruccións para a conmemoración do Día das Letras Galegas nos centros de ensino non universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/03/2002

A institucionalización pola Real Academia Galega, a partir de 1963, do Día das Letras Galegas o 17 de maio, foi sen dúbida un acontecemento que ano tras ano colleu pulo e resonancia na nosa sociedade, de tal xeito que en toda a comunidade autónoma galega se proxecta a figura homenaxeada e serve, ó mesmo tempo, para reflexionar sobre Galicia, sobre a súa lingua e sobre a súa cultura.
A Real Academia Galega tomou como punto de partida para a celebración desta efeméride a publicación no ano 1863 de Cantares Gallegos, de Rosalía de Castro.
O Goberno galego declara a través do Decreto 11/2002, do 10 de xaneiro, o ano 2002 como ano de frei Martín Sarmiento. Grande humanista, intelectual de fondos e extensos coñecementos, realizou traballos eruditos sobre os máis diversos temas, destacando a súa vocación como botánico e os seus traballos lingüísticos e etimolóxicos. A súa obra contribuíu de xeito decisivo ó coñecemento de Galicia e do idioma galego.
Aínda que son escasos os seus textos escritos en galego, frei Martín Sarmiento dedicou parte da súa obra a defende-la lingua, propuxo a edición de textos e a creación de cátedras para o seu ensino.
Pero a faceta fundamental de frei Martín Sarmiento foi a súa contribución ó coñecemento e a defensa apaixonados do idioma galego, nunha época en que a nosa fala estaba reducida a usos case exclusivamente orais. Pioneiro nos estudios lingüísticos,
a súa preocupación pola etimoloxía calla na obra Onomástico Etimológico de la Lengua Gallega que foi o grande apoio intelectual do noso idioma na época do Rexurdimento.
Por todo isto, a Consellería de Educación e Ordenación Universitaria
DISPÓN:
Primeiro.-Durante o mes de maio destacarase en tódolos centros docentes situados na Comunidade Autónoma galega a importancia que ten para Galicia o Día das Letras Galegas.
Segundo.-O profesorado, de acordo coa liña que estableza o consello escolar de cada centro, programará as actividades que considere oportunas para un mellor coñecemento do persoeiro ó que se lle dedica esta data.
Terceiro.-En calquera caso, cando menos, dedicarase en cada un dos grupos de cada curso, unha hora, ó desenvolvemento dunha lección ou conferencia-coloquio, adaptada á idade do alumnado, na que se poña de manifesto a importancia que ten para Galicia a nosa lingua, facendo referencia ó grande humanista e intelectual homenaxeado este ano, frei Martín Sarmiento.
Santiago de Compostela, 27 de febreiro de 2002.
Celso Currás Fernández
Conselleiro de Educación e Ordenación Universitaria
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 83/2002, do 28 de febreiro, polo que se modifica o artigo 18 do Decreto 227/1995, do 20 de xullo, polo que se aproba o Regulamento do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 25/03/2002

O Decreto 227/1995, do 20 de xullo, aprobou o Regulamento do ente público Portos de Galicia, dictado en aplicación e desenvolvemento da Lei 5/1994, do 29 de novembro, de creación do devandito ente público.
Á vista do tempo transcorrido desde a posta en aplicación da devandita disposición regulamentaria, resulta aconsellable adapta-la realidade da evolución da actuación administrativa, posta de manifesto a través da experiencia adquirida polo ente público, coa utilización dos actuais medios persoais e materiais e sistemas de administración acordes coas funcións a el encomendadas.
Esta experiencia acumulada e a actual organización do ente público permite axilizar e levar a cabo axeitadamente a xestión e a administración ordinaria do organismo a través dos servicios administrativos dos que xa se dispón.
Sen embargo, o cargo de presidente do consello de administración do ente público, en función do seu carácter executivo, fai preciso que conte cun órgano de asistencia e apoio para o desenvolvemento dalgúns dos seus cometidos e para impulsar e mellora-la interrelación entre o desenvolvemento das operacións portuarias e o resto dos servicios do ente público.
En consecuencia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia, na súa reunión do día vinteoito de febreiro de dous mil dous,
DISPOÑO:
Artigo único.-Modifícase o artigo 18 do Regulamento do ente público Portos de Galicia, aprobado polo Decreto 227/1995, do 20 de xullo, que queda redactado do seguinte teor:
«Artigo 18º.-O director de operacións.
O presidente poderá designar un director de operacións, baixo a súa dependencia directa, para o desenvolvemento das seguintes funcións:
a) Coordina-lo desenvolvemento das operacións portuarias e a ordenación das zonas de auga dos portos co resto dos servicios do ente público.
b) Elaborar normas e propoñer instruccións para a mellora do tráfico portuario de buques, vehículos e mercadorías nas zonas de servicios dos portos.
c) Exercer cantas outras funcións lle sexan encomendadas polo presidente».
Disposicións derradeiras
Primeira.-Facúltase o conselleiro de Política Territorial, Obras Públicas e Vivenda para dictar cantas disposicións esixa a execución e o cumprimento do disposto no presente decreto.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinteoito de febreiro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ACORDO do 20 de febreiro de 2002 polo que se notifican as resolucións das reclamacións económico administrativas número 1848-C 01/2 interposta por Carmelo Salazar Hernández e número 2058-P 01/7 interposta por José Antonio Rodríguez Fernández.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 20/03/2002

Intentada inutilmente a notificación domiciliaria das resolucións correspontes ás reclamacións económico-administrativa nº 1848-C 01/2 interposta por Carmelo Salazar Hernández (domicilio notificacións: praza Duque de Medinaceli, 1-2º-2º, 08002 Barcelona) e nº 2058-P 01/7 interposta por José Antonio Rodríguez Fernández (domicilio notificacións: rúa Eugenio Kraff, 52-1º, Vigo), procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do Real decreto 391/1996, do 1 de marzo, polo que se aproba o Regulamento de procedemento nas reclamacións económico administrativas.
De acordo co artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase que en reunión do 25 de outubro de 2001, o Tribunal Económico Administrativo da Comunidade Autónoma de Galicia declarou inadmisible por extemporánea a reclamación nº 1848-C 01/2 interposta por Carmelo Salazar Hernández; e en reunión do 26 de decembro de 2001, o Tribunal Económico Administrativo da Comunidade Autónoma de Galicia desestimou a reclamación nº 2058-P 01/7 interposta por José Antonio Rodríguez Fernández. Estas resolucións estarán ó dispor dos interesados nas dependencias da secretaría deste tribunal situadas na Consellería de Economía e Facenda (1º andar, Dirección Xeral de Tributos).
Estas resolucións esgotan a vía económico administrativa; contra elas os interesados poderán interpor recurso ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó desta publicación.
Santiago de Compostela, 20 de febreiro de 2002.
Susana Benedeti Corzo
Secretaria do Tribunal Económico Administrativo da Comunidade Autónoma de Galicia
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
CORRECCIÓN de erros.-Orde do 31 de xaneiro de 2002 pola que se fixan os períodos hábiles de pesca e normas relacionadas con ela nas augas continentais da Comunidade Autónoma de Galicia durante a temporada de 2002.
CONSELLERÍA DE MEDIO AMBIENTE — III. OUTRAS DISPOSICIÓNS — 18/03/2002

Advertidos erros no texto da citada orde, publicada no Diario Oficial de Galicia nº 28, do 7 de febreiro de 2002, cómpre publica-las correccións seguintes:
Na páxina 1.443, no parágrafo segundo do artigo 1º,
Onde di:
«Do 17 de marzo ata o 21 de xuño nos coutos de Abres, San Tirso e A Pontenova (río Eo)».
Debe dicir:
«Do 17 de marzo ata o 21 de xullo nos coutos de Abres, San Tirso e A Pontenova (río Eo)».
Na páxina 1.447, na táboa do anexo II correspondente á provincia de Ourense, na fila encabezada por «Regato Fragoso», columna encabezada por «Límite superior»,
Onde di:
«Toén (Ourense)».
Debe dicir:
«Nacemento (Toén)».
Na páxina 1.447, na táboa do anexo II correspondente á provincia de Ourense, na fila encabezada por «Río Viñao», columna encabezada por «Límite superior»,
Onde di:
«Irixo, O».
Debe dicir:
«Ponte de Santiso (O Irixo)».
Na páxina 1.448, na táboa do anexo II correspondente á provincia de Pontevedra, na fila encabezada por «Arroio de Miñán (Loira)», columna encabezada por «Límite inferior»,
Onde di:
«Carballeira do río».
Debe dicir:
«Carballeira do Rei».
Na páxina 1.448, na táboa do anexo II correspondente á provincia de Pontevedra, na fila encabezada por «Río Tea», columna encabezada por «Límite inferior»,
Onde di:
«250 m augas arriba da depuradora de Mondariz-Balneario».
Debe dicir:
«250 m augas abaixo da depuradora de Mondariz-Balneario».
Na páxina 1.448, na táboa do anexo II correspondente á provincia de Pontevedra, na fila encabezada por «Río Tea. Couto de Mondariz», columna encabezada por «Límite superior»,
Onde di:
«Ponte da Poeira, en Riofrío (Mondariz)».
Debe dicir:
«Presa de Val (Mondariz)».
Na páxina 1.448, na táboa do anexo II correspondente á provincia de Pontevedra, na fila encabezada por «Río Tea. Couto de Mondariz», columna encabezada por «Límite inferior»,
Onde di:
«Presa de Val (Mondariz)».
Debe dicir:
«Ponte da Poeira, en Riofrío (Mondariz)».
Na páxina 1.448, na táboa do anexo II correspondente á provincia de Pontevedra, na terceira das filas encabezadas por «Río Ulla», columna encabezada por «Límite superior»,
Onde di:
«Ponte nova interprovincial de Ponte Ledesma».
Debe dicir:
«Tosta do Muíño do Boticario».
Na páxina 1.448, na táboa do anexo II correspondente á provincia de Pontevedra, na terceira das filas encabezadas por «Río Ulla», columna encabezada por «Límite inferior»,
Onde di:
«Tosta do Muíño do Boticario».
Debe dicir:
«Ponte nova interprovincial de Ponte Ledesma».
Na páxina 1.451, no punto 1 do anexo V, no punto correspondente ó río Miño,
Onde di:
«Desde o remate da temporada hábil ata o 30 de outubro, autorízase ...».
Debe dicir:
«Desde o remate da temporada hábil ata o 31 de outubro, autorízase ...».
RESOLUCIÓN do 12 de marzo de 2002, da Dirección Xeral de Conservación da Natureza, pola que se vedan para o exercicio da pesca determinados tramos dos ríos Xallas e Abelleira.
CONSELLERÍA DE MEDIO AMBIENTE — III. OUTRAS DISPOSICIÓNS — 18/03/2002

Visto o informe do Servicio Provincial de Conservación da Natureza en relación cun accidente producido o pasado 7 de marzo no cruzamento da estrada Coristanco-Santa Comba co río Abelleira, afluente do Xallas, do que resultou unha vertedura de gasóleo con efectos directos sobre as poboacións piscícolas e o ecosistema fluvial.
Vista a proposta de veda formulada polo Servicio Provincial de Conservación da Natureza ante o inminente comezo da tempada hábil de pesca.
Esta dirección xeral, de conformidade co disposto no artigo 48 do Regulamento de ordenación da pesca
fluvial e dos ecosistemas acuáticos continentais (Decreto 130/1997, do 14 de maio),
RESOLVE:
Vedar para o exercicio da pesca os seguintes tramos dos ríos Xallas e Abelleira:
-Río Xallas: tramo comprendido entre a desembocadura do río Abelleira e a ponte de Brandomil.
-Río Abelleira: tramo comprendido entre Ponte Abelleira, cruzamento do río coa estrada CP-2904, e a desembocadura no río Xallas.
Santiago de Compostela, 12 de marzo de 2002.
Francisco García-Bobadilla Prósper
Director xeral de Conservación da Natureza
ORDE do 12 de febreiro de 2002 pola que se convoca o Premio das Letras e das Artes de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 04/03/2002

Por medio do Decreto 288/1994, modificado no seu artigo 5 polo Decreto 286/1995, creouse o Premio das Letras e das Artes de Galicia. Este premio ten como finalidade a de recoñecer e recompensa-lo labor daquelas persoas que coa súa traxectoria creadora contribuíron á conservación, á expansión e ó engrandecemento da cultura galega en calquera campo desta.
Por todo isto,
DISPOÑO:
Artigo 1º
Convócase o Premio das Letras e das Artes de Galicia correspondente a 2002 co fin de recoñecer e recompensa-los méritos daquelas persoas que dedicaron gran parte da súa actividade ás letras e ás artes en calquera das súas múltiples manifestacións, co resultado de engrandecemento e afirmación dos valores culturais de Galicia.
Artigo 2º
O premio estará dotado con trinta e seis mil euros (36.000 euros) con cargo á aplicación orzamentaria 10.02.353.A.640.1 dos orzamentos xerais da Comu
nidade Autónoma de Galicia para 2002, quedando condicionado á existencia de crédito adecuado e abondo para o seu financiamento.
Artigo 3º
1. O premio será indivisible, e non poderá concederse a título póstumo.
2. O premio pode ser declarado deserto.
Artigo 4º
1. A presentación dos candidatos poderá realizala calquera institución, fundación, academia, federación, asociación ou centro cultural ou de investigación, mediante escrito dirixido ó conselleiro de Cultura, Comunicación Social e Turismo, segundo modelo que figura como anexo da presente orde, ó que se xuntará o currículum do candidato.
2. O escrito e o currículum ó que se fai referencia no parágrafo anterior serán presentados no rexistro xeral da Consellería de Cultura, Comunicación Social e Turismo ou nos rexistros das delegacións provinciais desta, sen prexuízo do establecido no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, antes do 15 de marzo do presente ano.
Artigo 5º
1. O premio dictaminarase o día 17 de maio, Día das Letras Galegas, nun acto institucional.
2. O xurado poderá convocar para este acto ata cinco finalistas.
Artigo 6º
Tódalas decisións do xurado serán inapelables.
Artigo 7º
As institucións, fundacións, academias, federacións, asociacións, centros culturais ou de investigación que propuxeren candidatos e non resultaren premiados poderán retira-la documentación presentada no prazo de trinta (30) días naturais contados a partir do seguinte a aquel en que se produza o dictame. Transcorrido este prazo arquivarase sen máis trámite.
Disposicións derradeiras
Primeira.-Facúltase o director xeral de Promoción Cultural para dictar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de febreiro de 2002.
Jesús Pérez Varela
Conselleiro de Cultura, Comunicación Social
e Turismo
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 12 de febreiro de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000054/2002-IN, interposto por Carmen Fidalgo Márquez e Francisco Guisande Álvarez.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/03/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo núm. 01/0000054/2002-IN interposto por Carmen Fidalgo Márquez e Francisco Guisande Álvarez contra o Decreto 289/2001, do 15 de novembro, polo que se aproba o Regulamento para o desenvolvemento e aplicación do previsto na disposición transitoria décimo primeira da Lei 4/1988, do 26 de maio, da función pública de Galicia (DOG nº 223, do 19 de novembro de 2001).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 12 de febreiro de 2002.
Joaquín López-Rúa Soler
Director xeral da Función Pública
RESOLUCIÓN do 14 de febreiro de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000031/2002-IN, interposto por Eulalia Bordello García.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/03/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo número 01/0000031/2002-IN interposto por Eulalia Bordello García contra o Decreto 289/2001, do 15 de novembro, polo que se aproba o Regulamento para o desenvolvemento e aplicación do pre
visto na disposición transitoria décimo primeira da Lei 4/1988, do 26 de maio, da función pública de Galicia (DOG nº 223, do 19 de novembro de 2001).
En consecuencia, esta dirección xeral acordou, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 14 de febreiro de 2002.
Joaquín López-Rúa Soler
Director xeral da Función Pública
RESOLUCIÓN do 14 de febreiro de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0001522/2001-IN, interposto por Encarnación Díaz Carballeira.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/03/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo número 01/0001522/2001-IN interposto por Encarnación Díaz Carballeira contra resolución da Consellería da Presidencia e Administración Pública do 18 de outubro de 2001, pola que se desestima o recurso de alzada contra o Acordo do 26 de xullo de 2001 do tribunal nº 1 dos designados para xulga-lo proceso selectivo para ingreso no corpo subalterno da Xunta de Galicia (grupo E), convocado por Orde do 5 de xuño de 2000.
En consecuencia, esta dirección xeral acordou con esta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 14 de febreiro de 2002.
Joaquín López-Rúa Soler
Director xeral da Función Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 8 de marzo de 2002 pola que se convoca un curso sobre fotografía dixital aplicada á función policial.
ACADEMIA GALEGA DE SEGURIDADE — III. OUTRAS DISPOSICIÓNS — 25/03/2002

Dentro dos programas de actividades que a Academia Galega de Seguridade ten previsto realizar no ano 2002, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre fotografía dixital aplicada á función policial, que deberá desenvolverse conforme as seguintes bases:
Obxectivos.
O curso ten por obxectivo principal dota-los membros dos corpos de seguridade dos coñecementos fundamentais para levar a cabo as tarefas máis importantes no campo da fotografía dixital aplicada á función policial.
Destinatarios.
O curso vai dirixido ós membros dos corpos das Policía Local de Galicia e membros da unidade do C.N.P. adscrita á Comunidade Autónoma de Galicia;
e no caso de quedaren prazas vacantes ós membros do corpo nacional de policía e garda civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 15.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 2 de abril, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; será isto requisito indispensable para ser admitido nos cursos; o incumprimento deste requisito suporá a non admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso terá lugar do 8 ó 12 de abril, en horario de 16 a 20 horas do serán.
Relación de admitidos.
A relación de admitidos publicarase o día 4 de abril no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na aula de fotografía da Academia Galega de Seguridade.
Certificado de aproveitamento.
Ó remate do curso entregaráselle un certificado de aproveitamento a aquelas persoas que acrediten a súa participación continuada a el e superen as correspondentes probas.
Modificacións.
A Academia Galega de Seguridade poderá modifica-lo desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 8 de marzo de 2002.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 6 de marzo de 2002 pola que se regula o concurso público para a concesión de subvencións a asociacións e institucións privadas sen fin de lucro para fomenta-lo uso social da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/03/2002

Advertido erro na citada orde, publicada no Diario Oficial de Galicia, nº 53, do 14 de marzo de 2002, cómpre face-la súa rectificación:
Na páxina 3.400, no artigo 3º, onde di: «As subvencións concederanse con cargo á partida orzamentaria 07.06.353E 480.0, por unha contía total máxima de 601,012 euros, de acordo coas bases específicas», debe dicir: «As subvencións concederanse con cargo á partida orzamentaria 07.06.353E 480.0, por unha contía total máxima de 601.012 euros, de acordo coas bases específicas».
RESOLUCIÓN do 18 de marzo de 2002 pola que se da publicidade ó acordo do tribunal encargado de avalia-las probas para a obtención de capacitación profesional para a actividade de transportista por estrada, axencia de transporte, transitario e almacenista-distribuidor, convocadas por resolución da Dirección Xeral de Transportes do 3 de xaneiro de 2002, elevándose a definitivas as listas provisionais de admitidos e excluídos.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 25/03/2002

De conformidade co previsto na base IV.4 da Resolución do 3 de xaneiro de 2002 pola que se convocan probas de constatación profesional para o exercicio da actividade de transportista por estrada, axencia de transporte de mercadorías, transitario e almacenista-distribuidor (DOG nº 13, do 18 de xaneiro), o tribunal designado para a avaliciación das citadas probas adoptou o seguinte acordo:
Elevar a definitivas as listas provisionais de admitidos e excluídos para tomar parte nas citadas probas, unha vez finalizado o prazo establecido para a presentación de documentación por parte dos aspirantes incluídos na relación provisional de excluídos, anunciando a súa exposición ó público nos lugares establecidos no punto nº 1 da base cuarta da resolución na que se convocan as probas.
Contra esta resolución poderá interpoñerse recurso de alzada ante o director xeral de Transportes no
prazo dun mes, contado a partir do día seguinte ó desta notificación.
Transcorridos tres meses desde a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 18 de marzo de 2002.
Carlos González Rodríguez
Presidente do tribunal
ACORDO do 26 de febreiro de 2002, da Xunta Electoral da Cámara de Comercio, Industria e Navegación de Tui, polo que se fan públicas as candidaturas e a proclamación de electos para as eleccións da Cámara Oficial de Comercio, Industria e Navegación de Tui.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/03/2002

A xunta electoral para as eleccións ó Pleno da Cámara Oficial de Comercio, Industria e Navegación de Tui, en sesión que tivo lugar o día 26 de febreiro de 2002, en cumprimento do disposto no artigo 13 do Decreto 116/1997, do 14 de maio, polo que se regula o réxime electoral das cámaras de comercio, industria e navegación de Galicia, adoptou o seguiente acordo:
Proclama-los candidatos nos seguintes grupos e categorías, que a continuación se relacionan, que quedan ó mesmo tempo proclamados electos ó ser igual o seu número ó dos membros das vocalías que se deben elixir, polo que o vindeiro 4 de abril de 2002 no se celebrarán eleccións para ningún grupo ou categoría.
Grupo 1, categoría 1.
Vocais: 1.-Blokdegal, S.A.
Grupo 1, categoría 2.
Vocais: 1.-Pretensados Iván, S.L.
Grupo 2, categoría única.
Vocais: 1.-Depósitos Portela, S.L.
Grupo 3, categoría 1.
Vocais: 1.-Xylazel, S.A.
Grupo 3, categoría 2.
Vocais: 1.-Lagar de Fornelos, S.A.
Grupo 4, categoría única.
Vocais: 2.-Darío Martínez Fontaiña, S.L.-Arpegal, S.L.
Grupo 5, categoría única.
Vocais: 1.-Alimentación Anda, S.L.
Grupo 6, categoría única.
Vocais: 2.-Crisóstomo Gómez, Manuel.-Foto Pako, S.L.
Grupo 7, categoría única.
Vocais: 2.-Conde Moldes, Luis Carlos.-Estación de Servicio de Tui, S.L.
Grupo 8, categoría única.
Vocais: 2.-Dagá Escribano, Carlos.-Hotel Colón Tui, S.L.
Grupo 9, categoría única.
Vocais: 2.-Empresa Vda. de J. Domínguez, S.L.-Industrias Frigoríficas del Louro, S.A.
Tui, 26 de febreiro de 2002.
Carmen Bianchi Valcarce
Presidenta da Xunta Electoral da Cámara
de Comercio, Insdustria e Navegación de Tui
ACORDO do 12 de marzo de 2002, da Xunta Electoral da Cámara de Comercio, Industria e Navegación de Vilagarcía de Arousa, polo que se fan públicas as candidaturas e a proclamación de electos para as eleccións da Cámara Oficial de Comercio, Industria e Navegación de Vilagarcía de Arousa.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/03/2002

A xunta electoral para as eleccións ó Pleno da Cámara Oficial de Comercio, Industria e Navegación de Vilagarcía de Arousa, en sesión que tivo lugar o día 12 de marzo de 2002, en cumprimento do
disposto no artigo 13 do Decreto 116/1997, do 14 de maio, polo que se regula o réxime electoral das cámaras de comercio, industria e navegación de Galicia, adoptou o seguinte acordo:
Proclamar electos os candidatos dos seguintes grupos e categorías, que a continuación se relacionan, ó ser igual o seu número ó dos membros das vocalías que se deben elixir, polo que o vindeiro 4 de abril de 2002 no se celebrarán eleccións para ningún grupo ou categoría.
Grupo 1, categoría única.
Vocais: 1.-Fundaciones Rey, S.A.
Grupo 2, categoría única.
Vocais: 1.-Tacore, S.L.
Grupo 3, categoría única.
Vocais: 1.-Barreiro García, Juan Antonio.
Grupo 4, categoría única.
Vocais: 1.-Deco Ideas, S.L.
Grupo 5, categoría única.
Vocais: 2.-Promoreyba, S.L.-Construcciones Vicando, S.L.
Grupo 6, categoría única.
Vocais: 2.-Alimentos La Formidable, S.L.-Galipan, S.A.
Grupo 7, categoría única.
Vocais: 2.-Torres Iglesias, Consuelo.-Treixa, C.B.
Grupo 8, categoría única.
Vocais: 2.-Domínguez Argibay, Ramón.-Cascallar Meixús, Amado.
Grupo 9, categoría única.
Vocais: 2.-Silje, S.L.-Restaurante Nixón, C.B.
Grupo 10, categoría única.
Vocais: 1.-Transportes Núñez e Hijos, S.L.
Grupo 11, categoría única.
Vocais: 1.-Roen, C.B.
Vilagarcía de Arousa, 12 de marzo de 2002.
Carmen Vianchi Valcarce
Presidenta da Xunta Electoral da Cámara de Comercio,
Industria e Navegación de Vilagarcía de Arousa
ACORDO do 25 de febreiro de 2002, da Xunta Electoral da Cámara de Comercio, Industria e Navegación de Lugo, polo que se fan públicas as candidaturas proclamadas para as eleccións da Cámara Oficial de Comercio, Industria e Navegación de Lugo.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/03/2002

A xunta electoral para as eleccións ó Pleno da Cámara Oficial de Comercio, Industria e Navegación de Lugo, en sesión que tivo lugar o día 25 de febreiro
de 2002, en cumprimento do disposto no artigo 13 do Decreto 116/1997, do 14 de maio, polo que se regula o réxime electoral das cámaras de comercio, industria e navegación de Galicia, adoptou os seguintes acordos:
1. Proclama-los candidatos nos seguintes grupos ou categorías, que a continuación se relacionan, que concorrerán ás eleccións o vindeiro 4 de abril:
Grupo 1, categoría 1.
Vocais que hai que elixir: 2.-Industrias Plásticas Arias, S.L.-Ovidio Villar Construcciones, S.A.
-Unión Fenosa Generación, S.A.
Grupo 4, categoría única.
Vocais que hai que elixir: 5.-José Sánchez Bergantiños.-Aurora Carro Páramo.-Rego Montajes Eléctricos y Telecomunicaciones, S.L.-Ángel Fouz Folgueira.-Mª José Rouco Lamela.-Mª Isabel Peña Pérez.-José Ignacio Lopez Alvaredo.
Grupo 5, categoría única.
Vocais que hai que elixir: 2.-Serafín Ferreiro Abraira.-Grúas Castelao, S.L.-Empresa Monforte, S.A.-Lafercar, S.L.
2. Proclama-los candidatos dos grupos e categorías que a continuación se relacionan, que non concorrerán ás referidas eleccións ó se-lo seu número igual ou menor ó dos vocais que hai que elixir:
Grupo 1, categoría 2.
Vocais: 1.-Fundaciones Pardo.
Grupo 2, categoría 1.
Vocais: 1.-Ingapan, S.L.
Grupo 2, categoría 2.
Vocais: 1.-Tojeiro Alimentación, S.A.
Grupo 3, categoría única.
Vocais: 3.-Castañer y Castañer, S.L.-Hipólito, S.L.-J. Constantino Núñez, S.L.
Grupo 6, categoría única.
Vocais: 3.-Real Quattro, S.L.-Daniel Romay Piñeiro.-Manuel A. Salgueiro Vázquez.
Grupo 7, categoría única.
Vocais: 3.-Talleres Abelleria, S.L.-Eduardo J. Núñez-Torrón Freijo.-Asociación Provincial de Reparación y Venta de Automóviles de Lugo.
Lugo, 25 de febreiro de 2002.
Serafín Núñez Ramos
Presidente da Xunta Electoral da Cámara
de Comercio, Industria e Navegación de Lugo
ORDE do 7 de febreiro de 2002 pola que se fixa o prezo de venda ó público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 18/03/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 7 de febreiro de 2002.
José María Hernández Cochón
Conselleiro de Sanidade
ANEXO I
-Normativa Sanitaria Galega. 2ª edición: 30,05 euros.-Desfibrilación Semiautomática Externa. Manual del Profesor: 7,22 euros.
DECRETO 76/2002, do 22 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da conexión da ponte internacional de Goián coa estrada C-550. Tomiño. (Clave: PO/01/12.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 18/03/2002

Con data do 4 de xaneiro do 2002, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da conexión da ponte internacional de Goián coa estrada C-550. Tomiño. (Clave: PO/01/12.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola necesidade de efectuar este acceso coa maior brevidade posible, xa que a ponte á que sirve este acceso atópase xa en construcción, estando xa datado o momento da súa posta en servicio de acordo co convenio entre o Estado español e a República portuguesa.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deli-
beración do Consello da Xunta de Galicia na súa reunión do día vintedous de febreiro de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da conexión da ponte internacional de Goián coa estrada C-550. Tomiño. (Clave: PO/01/12.1).
Santiago de Compostela, vintedous de febreiro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
ORDE do 22 de febreiro de 2002 pola que se fai pública a validación do curso de especialización en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/03/2002

A Orde do 26 de novembro de 1993 (DOG do 23 de decembro), no seu artigo 2 establece que se lles validará o curso de especialización en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Concede-la validación do curso de especialización en lingua galega ás persoas que se relacionan a seguir, por reuniren os requisitos establecidos no artigo 2 da Orde de 26 de novembro de 1993:
Matilde Mosquera Lendoiro 32800945.
Mª del Carmen Pardo Lale 32749457.
Mónica Magdalena Alfonso 76864920.
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 22 de febreiro de 2002.
Celso Currás Fernández
Conselleiro de Educación e Ordenación Universitaria
CONSELLERÍA DE CULTURA, COMUNICACIÓN SOCIAL
E TURISMO
ORDE do 6 de marzo de 2002 pola que se declara a alienabilidade da parcela que integra o predio onde está situado o centro de educación secundaria do lugar coñecido como As Ferreiras, termo municipal de Silleda (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/03/2002

A Comunidade Autónoma de Galicia, ten a titularidade do predio onde está situado o centro público de educación secundaria, no lugar coñecido como As Ferreiras, no termo municipal de Silleda (Pontevedra).
O Concello de Silleda solicitou, a través da Consellería de Educación e Ordenación Universitaria da Consellería de Economía e Facenda a cesión do centro de transformación de enerxía eléctrica que está dentro dos terreos onde está o centro de ensino secundario, pola necesidade de subministración para a iluminación de toda a zona de influencia do dito centro.
Mediante Decreto 235/1999, do 23 de xullo (DOG nº 151, do 6 de agosto), desafectouse do dominio público a antedita parcela que forma parte do dito predio, logo do informe favorable da Consellería de Educación e Ordenación Universitaria.
Co obxecto de posibilita-la cesión da dita parcela, requírese a previa declaración de alienabilidade, segundo o disposto nos artigos 24 da Lei 3/1985, do 12 de abril, do patrimonio da Comunidade Autónoma de Galicia e 60 do Decreto 50/1989, do 9 de marzo, polo que se aproba o regulamento para a execución da antedita lei.
En virtude do anteriormente exposto, por proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade da parcela situada no lugar das Ferreiras, no termo muni
cipal de Silleda, de aproximadamente 146 m, que se segregará do predio matriz, que linda ó norte, coa propiedade estremeira nuns 16 metros aproximadamente; ó sur, predio matriz nuns 9 metros aprox.; ó leste, predio matriz nuns 9 metros aprox.; ó oeste, coa rúa de acceso ó centro escolar nuns 14 metros, por onde ten a entrada, e o predio matriz.
Dentro desta parcela atópase un centro de transformación de enerxía eléctrica coas seguintes características:
-Transformador de 250 KW-15/20 kV homologado
-Cela de líña CML-SF6
-Cela de protección CML-SF6
-Cela de medida CBC-SF6
O predio matriz está inscrito no Rexistro da Propiedade de Lalín, no tomo 725, libro 207, folio 62, inscrición 4ª, do predio rexistral 35.910.
Santiago de Compostela, 6 de marzo de 2002.
P.D. (Orde do 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 75/2002, do 22 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da vía rápida de Ares e Mugardos. (Clave: AC/00/33.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 18/03/2002

Con data do 26 de setembro de 2001, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da vía rápida de Ares e Mugardos. Clave: AC/00/33.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtud de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política
Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintedous de febreiro de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado na vía rápida de Ares e Mugardos. Clave: AC/00/33.1.
Santiago de Compostela, vintedous de febreiro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda